Верховинскый вододѣл

Верховинскый вододѣл — горске пасмо на западѣ Восточных Карпат, оддѣляюче базены Латорицѣ, Рѣкы и Уга на югу од базена Стрыя на сѣверѣ. Верховинскый вододѣл е западнов частьов общого вододѣла украинской части Восточных Карпат.Анучин В.А., с. 81.

Опис
Полога и характер
Пасмо зачинать ся  на западѣ при Ужоцком перелазѣ, тягне ся восточным напрямом и закончуе ся на востоку при Торуньском перелазѣ. Южны убочи суть прикры и зарвисты, а сѣверны — гладко спадисты. Линия гребѣня кривуляста, а до высот 1200 — 1250 м н.м. покрытый смереково-буковыма лѣсами, высше того яфиновыма поростами, еще высше — травами.  Геологично складеный переважно з пѣсковцьох.Лящук Б.Ф.: Вододільний хребет. На юг од Верховинского вододѣла лежить Верховина, найгустѣйше заселена територия в горской части Закарпатской области.Лящук Б.Ф.: Верховина.
Туристика
Гребѣньом вододѣла иде пѣшый путь, што робить го популарным про туристику. Ту ишла стара границя Мадярщины, а пак Чехословакии, и на многых мѣстах мож видѣти стары граничны знакы, што можуть служити ориентиром. Гребѣнь перетинають автодорожны и желѣзничны  перелазы, суть то зо запада на восток:
 Ужоцкый (859 м н.м., автодорога, желѣзниця)
 Латорскый (770 м н.м., нова автодорога M-06)
 Верецкый (841 м н.м., автодорога)
 Воловецкый (1014 м н.м., желѣзниця)
 Торуньскый (941 м н.м., автодорога)

Жерела и одказы
 Анучин В.А.: География Советского Закарпатья. — Москва: Географгиз, 1956. 296 с., карта.
 Лящук Б.Ф.: Вододільний хребет. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993.   Т. 1: А—Ж.— 416 с:  Сс. 203–204.
  Лящук Б.Ф.: Верховина. Ibidem, с. 164

 Референции 

Катеґорія:Карпаты